Fræðsluráð Hafnarfjarðar fagnaði alþjóðadegi barna með því að samþykkja styttingu á viðveru leikskólabarna og þannig mun hámarksvistunartími verða 8,5 tímar á dag frá og með næstu áramótum . Leikskólar í Hafnarfirði eru samhliða hvattir til að skoða styttingu á opnun í takt við skráningar barna . Í sumum leikskólum bæjarins er ekki þörf á að opið sé lengur en til kl. 16:30 á daginn . Aðrir leikskólar sem eru með opið til kl. 17 eru hvattir til að að skoða styttingu á opnun í takt við skráningar barnanna . Allir leikskólar Hafnarfjarðar munu áfram vera opnir milli 7:30 og 17 og laga sig að þörfum barna og fjölskyldna sem rúmast innan þessara 8,5 klukkustunda hámarks vistunartíma . Hafnarfjörður vinnur að því að innleiða Barnasáttmála Sameinuðu þjóðanna og leggur því áherslu á að hagsmunir barna , eins og lengd vistunartíma þeirra í leikskólum , séu hafðir að leiðarljósi við ákvarðanatöku þegar við á . 20. nóvember , á 30 ára afmæli Barnasáttmálans þótti vel við hæfi og í anda sáttmálans að Hafnarfjörður verði leiðandi í því að stytta viðveru ungra barna í leikskólum bæjarins . Með þessari samþykkt er verið að stíga stórt skref fyrir komandi kynslóð og stuðla þannig að bættum lífsgæðum barna . Mennta - og lýðheilsusviði Hafnarfjarðarbæjar hefur verið falið að kynna og útfæra